Gezalek je po umiku Trasamundove podpore pobegnil v Akvitanijo in tam ostal eno leto. Herwig Wolfram ugotavlja, je bila Akvitanija, ko so jo po zmagi v bitki pri Vouilléju zasedli Franki, še vedno gosto naseljena z Vizigoti in progotskimi Rimljani. Gezalek se je od tam vrnil v Španijo, kjer ga je pred Barcelono premagal Teoderikov general Ibba. Gezalek je pobegnil z bojišča, a je bil po prehodu reke Durance ujet in nato usmrčen. Peter Heather domneva, da so ga usmrtili verjetno leta 513.